Document ID: 31984D0055

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 20ής Ιανουαρίου 1984
που καταργεί την απόφαση 80/1206/ΕΟΚ σχετικά με την εισαγωγή, με ατέλεια εισαγωγικών δασμών, εμπορευμάτων που προορίζονται να διανεμηθούν ή να διατεθούν δωρεάν στα θύματα του σεισμού που έπληξε τη Νότια Ιταλία το Νοέμβριο του 1980
(Το κείμενο στην ιταλική γλώσσα είναι το μόνο αυθεντικό)
(84/55/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1410/74 του Συμβουλίου της 4ης Ιουνίου 1974 για τη δασμολογική μεταχείριση που εφαρμόζεται στα εισαγόμενα για ελεύθερη κυκλοφορία εμπορεύματα σε περίπτωση καταστροφών που πλήττουν το έδαφος ενός ή περισσοτέρων κρατών μελών (1), και ιδίως το άρθρο 2,
Εκτιμώντας:
ότι, με την απόφαση 80/1206/ΕΟΚ (2), η Επιτροπή εξουσιοδότησε την κυβέρνηση της Ιταλικής Δημοκρατίας να εισαγάγει, με ατέλεια εισαγωγικών δασμών, τα εμπορεύματα που προορίζονται να διανεμηθούν ή να διατεθούν δωρεάν στα θύματα του σεισμού που έπληξε τη Νότια Ιταλία το Νοέμβριο του 1980, καθώς και τα εμπορεύματα που εισάγονται από τις μονάδες παροχής βοήθειας, ούτως ώστε αυτές να δυνηθούν να καλύψουν τις ανάγκες τους κατά τη διάρκεια της επέμβασής τους·
ότι ο κανονισμός (ΕΟΚ) αριθ. 1410/74 του Συμβουλίου αποσκοπεί να καταστήσει δυνατή την εισαγωγή, με ατέλεια δασμών, των εμπορευμάτων που προορίζονται να καλύψουν τις άμεσες ανάγκες που αντιμετωπίζουν τα πρόσωπα που έχουν πληγεί από την καταστροφή καθώς και οι ομάδες επέμβασης·
ότι από τις διαβουλεύσεις που πραγματοποιήθηκαν με την ιταλική κυβέρνηση, στις οποίες η Επιτροπή προέβη κατ' εφαρμογή των διατάξεων του άρθρου 3 της απόφασης 80/1206/ΕΟΚ, και λαμβανομένων υπόψη των αναγκαίων προθεσμιών όσον αφορά την επαναστέγαση των προσώπων που έχουν πληγεί από την καταστροφή, η προαναφερθείσα απόφαση δύναται να παύσει να ισχύει από 1ης Απριλίου 1984·
ότι πραγματοποιήθηκαν οι διαβουλεύσεις με τα άλλα κράτη μέλη, οι οποίες προβλέπονται στο άρθρο 2 του κανονισμού (ΕΟΚ) αριθ. 1410/74,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 80/1206/ΕΟΚ παύει να ισχύει από 1ης Απριλίου 1984.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 20 Ιανουαρίου 1984.

Labels: 18
5
20